Kuzi (samaki)

Kuzi, dagaa, makame kuoza au mambanguma ni samaki za baharini na maji baridi za familia Atherinidae katika oda Atheriniformes. Wanatokea katika kanda za wastani mpaka tropiki.

Kuzi ni wadogo, spishi kubwa kabisa, kuzi wa Kalifornia (Atherinopsis californiensis), anafikia urefu wa sm 44 lakini wengi zaidi ni chini ya sm 20 na kadhaa hazikuandikwa kwa zaidi ya sm 5. Kwa kawaida mwili umerefuka. Hulka bainifu zinajumuiya mapezimgongo mawili yaliyojitokeza sana, lile la kwanza likiwa limeundwa kwa miiba kinamo na lile la pili likiwa na mwiba mmoja unaofuatiwa na tindi laini. Pezimkungu pia lina mwiba mmoja unaofuatiwa na tindi laini. Mapeziubavu huwa juu na hakuna mrabafahamu. Kuna mlia mpana wa rangi ya fedha mbavuni. Magamba ni makubwa kiasi.

Hula planktoni-wanyama. Spishi kadhaa, k.m. kuzi milia-mipana (Atherinomorus lacunosus), huvuliwa kibiashara.

Spishi za Afrika
 Atherinomorus duodecimalis, Kuzi wa Tropiki (Tropical silverside)
 Atherinomorus forskalii, Kuzi wa Bahari ya Shamu (Red Sea hardyhead silverside)
 Atherinomorus lacunosus, Kuzi Milia-mipana (Wide-banded hardyhead silverside)
 Atherinomorus pinguis, Kuzi Milia-myembamba (Narrow-banded hardyhead silverside)
 Atherion africanum, Kuzi Pua-mwiba (Pricklenose silverside)
 Hypoatherina barnesi, Kuzi wa Barnes (Barnes's silverside)
 Hypoatherina temminckii, Kuzi wa Samoa (Samoan silverside)
 Teramulus kieneri, Kuzi wa Kiener (Kiener's silverside)
 Teramulus waterloti, Kuzi wa Waterlot (Waterlot's silverside)

Marejeo
 Rashid Anam & Edoardo Mostarda (2012) Field identification guide for the living marine resources of Kenya. FAO, Rome.
 Gabriella Bianchi (1985) Field guide to the commercial marine brackish-water species of Tanzania. FAO, Rome.

Viungo vya nje
 Kuzi kwenye hifadhidata ya samaki

Jamii:Samaki